CELEX: 62012TN0333
Language: hu
Date: 2012-07-25 00:00:00
Title: T-333/12. sz. ügy: 2012. július 25-én benyújtott kereset — Soltau kontra Bizottság

6.10.2012   
            
            
               HU
            
            
               Az Európai Unió Hivatalos Lapja
            
            
               C 303/22
            
         2012. július 25-én benyújtott kereset — Soltau kontra Bizottság
   (T-333/12. sz. ügy)
   2012/C 303/43
   Az eljárás nyelve: német
   
      Felek
   
   
      Felperes: Christoff Soltau (Adendorf, Németország) (képviselő: T. Rosenkranz)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Bizottság 2012. május 14-i határozatát;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes úgy érvel, hogy nem ütközik az 1049/2001/EK rendelet (1) 4. cikke (2) bekezdésének második franciabekezdésébe az a felperesi igény, hogy hozzáférjen a Bizottság állásfoglalásához, amelyet utóbbi az egyik kartelljogi ügyben az 1/2003/EK rendelet (2) 15. cikkének (3) bekezdése alapján az osztrák Oberster Gerichtshof részére megküldött. A felperes álláspontja szerint e rendelkezés nem alkalmazható a kérelmezett dokumentumra, mivel a hatálya főszabály szerint nem terjed ki az osztrák bíróság előtti eljárásra. Ha mégis ez lenne a helyzet, a kérdéses dokumentumra akkor sem vonatkozik e rendelkezés, mivel azt a Bizottság nem félként nyújtotta be. A Bizottság határozata továbbá nem indokolható a C-681/11. sz., Schenker és társai ügyben az Európai Bíróság előtt folyamatban lévő eljárás védelmével sem. Bár az osztrák Oberster Gerichtshof az érintett kartelljogi ügyben előzetes döntéshozatal céljából kérdéseket terjesztett elő, a Bizottság a kérdéses dokumentumot nem az előzetes döntéshozatali eljárás keretében bocsátotta ki, és annak tartalma nem is vonatkozik az előzetes döntéshozatalra előterjesztett kérdésekre.
   
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).
   
      (2)  [Az EK 81. cikkben] és [az EK 82. cikkben] meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL 2003. L 1., 1. o., magyar nyelvű különkiadás 8. fejezet, 2. kötet, 205. oldal).